Giro d'Italia: Sam Bennett mindenkit lehajrázott | Vajdaság MA
Giro d'Italia: Sam Bennett mindenkit lehajrázott
Sam Bennett a célban
A nap eleji szökést viszonylag hamar megfogta a főmezőny, majd az etap vége előtt több egyéni kísérlet is volt a pelotontól való elszakadásra. Tim Wellens a korábban még Formula–1-es versenyeknek is sokáig helyet adó imolai versenypályán próbált ellépni a mezőnytől, majd Diego Ulissi, Carlos Betancur és Matej Mohoric is megpróbálkozott egy szökéssel, ám végül mezőnyhajrá döntött, amelyben Sam Bennett esélyt sem adott a többi sprinternek. A Bora-Hansgrohe versenyzőjének ez volt a második szakaszgyőzelme a Girón – erre korábban egyetlen ír kerékpáros sem volt képes.